TikTok se jibqa' jopera fl-Istati Uniti
Il-kumpannija TikTok fl-Istati Uniti qalet li ftehim bejn il-kumpannija Ċiniża u dawk Amerikani Oracle u Walmert wassal biex dan l-app tant popolari mat-tfal, żgħażagħ u anki adulti jibqa' jopera fl-Istati Uniti. Il-President Amerikan Donald Trump kien ta ultimatum sa tmiem din il-ġimgħa li jekk iċ-Ċiniżi mhux se jbigħu l-kumpanija tagħhom li topera fl-Istati Uniti lil kumpannija Amerikana, allura din se titwaqqaf milli topera f'pajjiżu għax qal li din l-app hija spija fuq l-Amerikani. Permezz tal-ftehim għal kumpanija ġdida TikTok global, bil-kwartieri f'Texas, b'maġġoranza ta' diretturi Amerikani, TikTok se jibqa' jopera, bil-kumpannija Oracle se tkun qed taħżen id-data ta' TikTok, u jkollha d-dritt li tispezzjona dak li jissejjaħ is-source code biex b'hekk Trump ikun assigurat li m'hemmx possibilita' għal spjunaġġ miċ-Ċiniżi.